- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Georgia s-a calificat pentru prima dată la un turneu final după ce a învins Grecia la penalty-uri
- Georgia s-a calificat marţi la Euro 2024 graţie victoriei cu 4-2 la loviturile de departajare în faţa Greciei.
- Prima finală a play off-ului de baraj s-a încheiat cu scorul de 0-0 după prelungiri.
- Georgienii ajung pentru prima dată la un turneu final.
Georgia s-a calificat pentru prima dată la un turneu final după ce a învins Grecia la penalty-uri
Georgianul Nika Kvekveskiri a transformat lovitura de pedeapsă decisivă, după ce grecul Giorgos Giakoumakis a ratat a patra execuţie a oaspeţilor.
Giorgi Mamardashvili a apărat prima execuţie a Greciei, prin Anastasios Bakasetas, după ce gazdele au preluat conducerea la loviturile de departajare, dar georgianul Georges Mikautadze a ratat şi el de la punctul cu var, pentru a le da grecilor o nouă şansă.
Georgia va face parte din Grupa F, alături de Portugalia, Turcia şi Cehia, la Euro din Germania, care va începe pe 14 iunie.
Meciul a fost unul încrâncenat şi nervos, cu ocazii puţine în timpul regulamentar. Spiritele s-au încins la pauză, când ocupanţii ambelor bănci de rezervă au intrat pe teren, portarul de rezervă al Georgiei, Giorgi Loria, a primit un cartonaş roşu.
Grecul Konstantinos Mavropanos a fost foarte aproape de a aduce victoria elenilor, lovitura sa de cap nimerind bara.
Georgia a avut apoi şansa de a smulge victoria, însă Zuriko Davitashvili a fost blocat din marginea careului mic de intervenţia lui Odysseas Vlachodimos.
Meciul s-a jucat la Tbilisi, formaţia georgiană având sprijinul a peste 50.000 de suporteri.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
GANDUL.RO